NORAKSTS

|  |  |
| --- | --- |
| 23.11.2023. | Nr.12/8 |

**piekrišana IZMANTOT PIRMTIESĪBU paturēt PAR BEZMANTINIEKA MANTU ATZĪTo nekustamo īpašumu puķu ielā 3-23, Jelgavā**

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saņemts Zemgales apgabaltiesas iecirkņa Nr.108 zvērinātas tiesu izpildītājas S.Upītes 2023. gada 16.oktobra lūgums dot atļauju atsavināt nekustamo īpašumu Puķu ielā 3-23, Jelgavā (turpmāk – nekustamais īpašums) vai izmantot pirmtiesību, lai paturētu sev nekustamo īpašumu pašvaldības funkciju īstenošanai, jo nekustamā īpašuma īpašnieki ir miruši un zvērinātas tiesu izpildītājas lietvedībā atrodas zvērināta notāra D.Elksnes akts par mantojuma lietas izbeigšanu Nr.2694 sakarā ar ko nekustamais īpašums atzīts par bezmantinieka mantu.

Nekustamais īpašums ar kadastra numuru 09009005369 Puķu ielā 3-23, Jelgavā, kas sastāv no dzīvokļa Nr. 23 (telpu grupas kadastra apzīmējums [09000030211001023](https://www.kadastrs.lv/premisegroups/2200050660?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property&options%5Bshow_cad_value%5D=true), kopējā platība 49,8 m2, centralizētā siltumapgāde) un tam piekrītošajām kopīpašuma 498/38773 domājamām daļām no  būves (kadastra apzīmējums 09000030211001) ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 4624-23.

Pašvaldību likuma 73.panta piektā daļa nosaka, ka pašvaldībai piekrīt dzīvojamā māja, dzīvokļa īpašums vai to domājamās daļas atbilstoši Civillikuma 416. pantā noteiktajam kā bezmantinieka manta.

Ņemot vērā Tieslietu ministrijas 2023. gada 5. oktobra vēstulē Nr. 1-22.2/2965 sniegto skaidrojumu, saskaņā ar kuru līdz brīdim, kad Publiskas personas mantas atsavināšanas likumā (turpmāk – Atsavināšanas likums) tiks veikti nepieciešamie grozījumi, zvērināta tiesu izpildītāja rīcībai ar pašvaldībai piekrītošu bezmantinieku mantu ir saņemama pašvaldības lēmējinstitūcijas atļauja, Jelgavas valstspilsētas pašvaldības domei ir jāpieņem lēmums par to, vai pašvaldība sniedz atļauju turpināt nekustamā īpašuma atsavināšanas procesu kreditoru pretenziju apmierināšanai vai arī pašvaldība Atsavināšanas likuma 5. panta devītajā un desmitajā daļā, kā ar Ministru kabineta 2013. gada 2. jūlija noteikumu Nr. 364 “Noteikumi par zvērināta tiesu izpildītāja rīcību ar bezmantinieku mantu” 10. un 11.2. punktā noteiktajā kārtībā izmantos pirmtiesību, lai paturētu sev nekustamo īpašumu pašvaldības funkciju īstenošanai.

Sertificēts nekustamā īpašuma vērtētājs SIA “Interbaltija”, reģistrācijas Nr. 40003518352, ir noteicis nekustamā īpašuma piespiedu pārdošanas vērtību 19200,00 *euro* (deviņpadsmit tūkstoši divi simti *euro*, 00 centi) apmērā.

Izvērtējot minēto, pašvaldība secina, ka nekustamais īpašums ir nepieciešams pašvaldības funkciju īstenošanai saskaņā ar Pašvaldību likuma 4.panta pirmās daļas 10.punktu.

Ņemot vērā minēto, saskaņā ar Pašvaldību likuma 10. panta pirmās daļas 16. punktu, ievērojot Atsavināšanas likuma 5. panta nosacījumus,

**JELGAVAS VALSTSPILSĒTAS pašvaldības DOME NOLEMJ:**

1. Izmantot pirmtiesību paturēt Jelgavas valstspilsētas pašvaldības funkciju īstenošanainekustamo īpašumu ar kadastra numuru 09009005369 Puķu ielā 3-23, Jelgavā, kas sastāv no dzīvokļa Nr. 23 (telpu grupas kadastra apzīmējums [09000030211001023](https://www.kadastrs.lv/premisegroups/2200050660?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property&options%5Bshow_cad_value%5D=true), kopējā platība 49,8 m2) un tam piekrītošajām kopīpašuma 498/38773 domājamām daļām no  būves (kadastra apzīmējums 09000030211001).
2. Iemaksāt Zemgales apgabaltiesas iecirkņa Nr.108 zvērinātas tiesu izpildītājas S.Upītes depozīta kontā naudas līdzekļus nekustamā īpašuma novērtējuma apmērā 19200,00 *euro* (deviņpadsmit tūkstoši divi simti *euro*, 00 centi).
3. Līdzekļus nekustamā īpašuma iegādei piešķirt no programmas “Līdzekļi neparedzētiem gadījumiem” Jelgavas valstspilsētas pašvaldības iestādei “Centrālā pārvalde”.
4. Jelgavas valstspilsētas pašvaldības iestādes “Centrālā pārvalde” Pašvaldības īpašumu departamentam veikt visas nepieciešamās darbības lēmuma izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 24. novembrī